ہک تاریخی اَکھاݨ

چولستان وِچ مروٹ ناں دا ہک قلعہ ہے جیکوں چتوڑ دے حاکم مہروٹ نے صدیاں پہلے اُسروایا ہا ۔ آکھیا ویندے جو مہروٹ دے راجہ چچ نا ل جنگ لڑی ہئی ۔ ایں قلعے دا حاکم ’’سوڈھا رائو‘‘ ریہ ڳے جیندے بارے ہک تاریخی اَکھاݨ ہے:

ہاکڑہ پھروی وہسی، ندیاں رہسِن پُور

نہ جٖایا نہ جٖاسی ، سوڈھا راء امیر

ایہ اَکھاݨ وی شعر دی شکل اِچ ہے تے غالباً 14ویں صدی عیسوی دا نظردے ، ایں اَکھاݨ وچ سوڈھا رائو سردار دی تعریف کیتی ڳئی ہے ، جیندی حکومت انصاف اُتّے قائم ہئی اَتے اوہ لوکاں وچ ٻہوں مقبول حکمران ہا۔

 حوالہ 
کتاب: بُشکا، مصنف : شوکت مغل ، چھپیندڑ: جھوک پبلشرز ، ملتان